Ralla (cheomorfolochía estructural)

Una ralla ye un conchunto compacto y duro d'estratos verticals u cerca de la verticalidat que resaltan en lo paisache respecto a los estratos tovos. Corresponden a hogbacks en la terminolochía cheomorfolochica, encara que en cheomorfolochía se considera que un conchunto d'estratos ye un hogback dende l'inte cuan la superficie estructural presenta una inclinación de 45º. Eumenio Ancochea Soto, Francisco Anguita Virella, Fernando Moreno Serrano: Geología Procesos Externos. Editorial Edelvives. En aragonés lo concepto de ralla s'oposa a lo concepto de cinglo, a on los estratos son prou horizontals. Juan José Pujadas: Ensayo etnolingüístico. El Campo lexico de las denominaciones orográficas. Ethnica, 11, 1976, pp 149-177.

Eixemplos de hogbacks tipicos que representan rallas son "Os Capitiellos", las "Rallas de Rapún", Ánchel Belmonte Ribas: Guía Geológica del Pirineo, Editorial Pirineo. y las "Rallas de Santo Domingo". En a sierra de Santo Domingo bi ha rallas que corresponden a toponimos con o chenerico tablau. Eduardo Viñuales Cobos: Red Natural de Aragón. Comunidad de Cinco Villas, nº 33, 2007. p. 12, p. 61. En bel puesto de lo Sistema Iberico los hogbacks pueden corresponder a microtoponimos con cuchillo ("cuitiello" en aragonés), como El Cuchillo de Las Cuevas de Canyart, Eduardo Viñuales Cobos (coordinador): Red natural de Aragón. nº 3, Maestrazgo Prames, 2006. pp90 igual como "Los Cuchillos de Contreras" u "Cuchillos del Cabriel" en La Manchuela.

Una ralla vertical puet crebar-se en diferents unidaz verticals por l'efecto de la erosión y formar paisaches espectaculars como "Les Dents de Finestres" y los "Organos de Montoro".

 Referencias 

Categoría:Cheomorfolochía estructural